CELEX: 32020R2122
Language: hr
Date: 2020-12-16 00:00:00
Title: Provedbena uredba Komisije (EU) 2020/2122 оd 16. prosinca 2020. o dodjeljivanju neograničenog bescarinskog pristupa Uniji za 2021. za određenu robu podrijetlom iz Norveške dobivenu preradom poljoprivrednih proizvoda obuhvaćenih Uredbom (EU) br. 510/2014 Europskog parlamenta i Vijeća

17.12.2020   
               
               
                  HR
               
               
                  Službeni list Europske unije
               
               
                  L 426/32
               
            
         PROVEDBENA UREDBA KOMISIJE (EU) 2020/2122
         оd 16. prosinca 2020.
         o dodjeljivanju neograničenog bescarinskog pristupa Uniji za 2021. za određenu robu podrijetlom iz Norveške dobivenu preradom poljoprivrednih proizvoda obuhvaćenih Uredbom (EU) br. 510/2014 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (1), a posebno njezin članak 16. stavak 1. točku (a),
         uzimajući u obzir Odluku Vijeća 2004/859/EZ od 25. listopada 2004. o sklapanju Sporazuma u obliku razmjene pisama između Europske zajednice i Kraljevine Norveške o Protokolu 2 uz bilateralan Sporazum o slobodnoj trgovini između Europske ekonomske zajednice i Kraljevine Norveške (2), a posebno njezin članak 3.,
         budući da:
         
                     (1)
                  
                  
                     Protokolom br. 2 uz Sporazum između Europske ekonomske zajednice i Kraljevine Norveške od 14. svibnja 1973. (3) („bilateralni Sporazum o slobodnoj trgovini između Europske ekonomske zajednice i Kraljevine Norveške”) i Protokolom 3. uz Sporazum o Europskom gospodarskom prostoru („Sporazum o EGP-u”) (4) kako je izmijenjen Odlukom Zajedničkog odbora EGP-a br. 140/2001 od 23. studenoga 2001. o izmjeni protokola 2 i 3 uz Sporazum o EGP-u, o prerađenim i drugim poljoprivrednim proizvodima (5) utvrđuju se trgovinski aranžmani između Unije i Kraljevine Norveške za određene poljoprivredne i prerađene poljoprivredne proizvode.
                  
               
                     (2)
                  
                  
                     Protokolom 3. uz Sporazum o EGP-u predviđa se primjena nulte carinske stope na vode s dodanim šećerom ili drugim sladilima ili aromatizirane vode, razvrstane u oznaku KN 2202 10 00, i ostala bezalkoholna pića koja ne sadržavaju proizvode iz tarifnih brojeva 0401 do 0404 ili masti dobivene iz proizvoda iz tarifnih brojeva 0401 do 0404, razvrstana u oznaku KN 2202 90 10.
                  
               
                     (3)
                  
                  
                     Od 1. siječnja 2017. oznaka KN 2202 90 zamjenjuje se oznakama KN 2202 91 00 i 2202 99. Stoga bi ovom Uredbom trebalo obuhvatiti proizvode s oznakama KN 2202 10 00, ex 2202 91 00 i ex 2202 99.
                  
               
                     (4)
                  
                  
                     Sporazumom u obliku razmjene pisama između Europske zajednice i Kraljevine Norveške o Protokolu br. 2 uz bilateralni Sporazum o slobodnoj trgovini između Europske ekonomske zajednice i Kraljevine Norveške (6) („Sporazum u obliku razmjene pisama”) privremeno se suspendira bescarinski režim koji se na temelju Protokola br. 2 primjenjuje na robu razvrstanu u oznake KN 2202 10 00 (vode, uključujući mineralne vode i gazirane vode, s dodanim šećerom ili drugim sladilima ili aromatizirane) i ex 2202 90 10 (ostala bezalkoholna pića koja sadržavaju šećer) koje su zamijenjene oznakama KN 2202 10 00, ex 2202 91 00 i ex 2202 99. U skladu sa Sporazumom u obliku razmjene pisama, bescarinski uvoz te robe podrijetlom iz Norveške dopušten je samo u granicama bescarinskih kvota. Carina se plaća na uvoz kojim se premašuju bescarinske kvote.
                  
               
                     (5)
                  
                  
                     Nadalje, Sporazumom u obliku razmjene pisama zahtijeva se da se za dotične proizvode odobri neograničen bescarinski pristup Uniji ako carinska kvota nije iscrpljena do 31. listopada prethodne godine.
                  
               
                     (6)
                  
                  
                     Prema podacima dostavljenima Komisiji godišnja kvota za 2020. godinu za predmetne proizvode otvorena Provedbenom uredbom Komisije (EU) 2019/2154 (7) nije bila iscrpljena do 31. listopada 2020. U skladu s tim bi za dotične proizvode trebalo odobriti neograničen bescarinski pristup Uniji od 1. siječnja do 31. prosinca 2021.
                  
               
                     (7)
                  
                  
                     Privremeno suspendiranje bescarinskog režima koji se primjenjuje na temelju Protokola br. 2 uz bilateralni Sporazum o slobodnoj trgovini između Europske ekonomske zajednice i Kraljevine Norveške stoga se ne bi trebalo primjenjivati za 2021.
                  
               
                     (8)
                  
                  
                     Mjere predviđene ovom Uredbom u skladu su s mišljenjem Odbora o horizontalnim pitanjima u vezi s trgovinom prerađenim poljoprivrednim proizvodima koji nisu navedeni u Prilogu I.,
                  
               DONIJELA JE OVU UREDBU:
         
            Članak 1.
            
               1.   Od 1. siječnja do 31. prosinca 2021. za robu podrijetlom iz Norveške navedenu u Prilogu odobrava se neograničen bescarinski pristup Uniji.
            
            
               2.   Pravila o podrijetlu utvrđena u Protokolu br. 3 uz bilateralni Sporazum o slobodnoj trgovini između Europske ekonomske zajednice i Kraljevine Norveške primjenjuju se na robu navedenu u Prilogu ovoj Uredbi.
            
         
         
            Članak 2.
            Ova Uredba stupa na snagu sedmog dana od dana objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 150, 20.5.2014., str. 1.
         
         
            (2)  SL L 370, 17.12.2004., str. 70.
         
         
            (3)  SL L 171, 27.6.1973., str. 2.
         
         
            (4)  SL L 1, 3.1.1994., str. 3.
         
         
            (5)  SL L 22, 24.1.2002., str. 34.
         
         
            (6)  SL L 370, 17.12.2004., str. 72.
         
         
            (7)  Provedbena uredba Komisije (EU) 2019/2154 оd 16. prosinca 2019. o otvaranju carinskih kvota za 2020. godinu za uvoz u Uniju određene robe podrijetlom iz Norveške dobivene preradom poljoprivrednih proizvoda obuhvaćenih Uredbom (EU) br. 510/2014 Europskog parlamenta i Vijeća (SL L 327, 17.12.2019., str. 66.).
      
      
         
            PRILOG
            
               Roba podrijetlom iz Norveške za koju se odobrava neograničeni bescarinski pristup Uniji od 1. siječnja do 31. prosinca 2021.
            
            
                        
                           Redni br.
                        
                     
                     
                        
                           Oznaka KN
                        
                     
                     
                        
                           Oznaka TARIC
                        
                     
                     
                        
                           Opis robe
                        
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    —
                                 
                                 
                                    vode, uključujući mineralne vode i gazirane vode, s dodanim šećerom ili drugim sladilima ili aromatizirane
                                 
                              
                  
                        ex 2202 91 00 
                     
                     
                        10
                     
                     
                        
                                    —
                                 
                                 
                                    bezalkoholno pivo koje sadržava šećer
                                 
                              
                  
                        ex 2202 99 11 
                     
                     
                        11
                        19
                     
                     
                        
                                    —
                                 
                                 
                                    pića na osnovi soje s masenim udjelom bjelančevina od 2,8 % ili većim koja sadržavaju šećer (saharozu ili invertni šećer)
                                 
                              
                  
                        ex 2202 99 15 
                     
                     
                        11
                        19
                     
                     
                        
                                    —
                                 
                                 
                                    pića na osnovi soje s masenim udjelom bjelančevina manjim od 2,8 %; pića na osnovi orašastih plodova iz poglavlja 8. Zajedničke carinske tarife, žitarica iz poglavlja 10. Zajedničke carinske tarife ili sjemenja iz poglavlja 12. Zajedničke carinske tarife koja sadržavaju šećer (saharozu ili invertni šećer)
                                 
                              
                  
                        ex 2202 99 19 
                     
                     
                        11
                        19
                     
                     
                        
                                    —
                                 
                                 
                                    ostala bezalkoholna pića koja ne sadržavaju proizvode iz tarifnih brojeva 0401  do 0404  ili masti dobivene iz proizvoda iz tarifnih brojeva 0401  do 0404 , a sadržavaju šećer (saharozu ili invertni šećer)